**IZJAVA O DAVANJU SUGLASNOSTI ZA OBRADU OSOBNIH PODATAKA**

Ja, kao podnositelj prijave za davanje stanova u najam za priuštivo stanovanje i punoljetni članovi mojeg obiteljskog domaćinstva, slobodno i izričito dajemo privolu za prikupljanje i daljnju obradu naših osobnih podataka i osobnih podataka trećih osoba (maloljetnih članova obiteljskog domaćinstva podnositelja prijave) ustupljenih Gradu Rijeci u svrhu provedbe Javnog poziva za davanje stanova u najam za priuštivo stanovanje (u daljnjem tekstu: Javni poziv), obrade i ocjene zaprimljenih prijava po Javnom pozivu i objave Liste za priuštivo stanovanje. Također dajem izjavu da sam pri prikupljanju i ustupanju Gradu Rijeci osobnih podataka trećih osoba za potrebe prijave na Javni poziv poštivao odredbe Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka-GDPR) i Zakona o provedbi Opće uredbe o zaštiti podataka („Narodne novine“ broj 42/18).

Podaci će se čuvati i obrađivati u roku od 5 godina od prestanka važenja Liste za priuštivo stanovanje.

Grad Rijeka će s dobivenim osobnim podacima postupati sukladno Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te stavljanju izvan snage Direktive 95/46/EZ (Opća uredba o zaštiti podataka-GDPR) i Zakonu o provedbi Opće uredbe o zaštiti podataka („Narodne novine“ broj 42/2018) uz primjenu odgovarajućih tehničkih i sigurnosnih mjera, zaštite osobnih podataka od neovlaštenog pristupa, zlouporabe, otkrivanja gubitka ili uništenja.

Grad Rijeka čuvat će povjerljivost dobivenih osobnih podataka te omogućavati pristup i priopćavanje osobnih podataka zaposlenicima kojima su isti potrebni radi provedbe njihovih poslovnih aktivnosti te trećim osobama u slučajevima koji su izričito propisani zakonom. Nadalje, Lista za priuštivo stanovanje s naznakom imena i prezimena te adrese podnositelja prijave, brojem bodova po pojedinim uvjetima i mjerilima za svakog podnositelja prijave i ukupnim zbrojem bodova objavit će se na oglasnoj ploči Grada Rijeke (Titov trg 3, prizemlje) i na mrežnoj stranici Grada Rijeke.

U Rijeci, \_\_\_\_\_\_\_\_\_\_\_\_2025.

 Ime i prezime te potpis podnositelja prijave

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ime i prezime te potpis punoljetnih članova

 obiteljskog domaćinstva podnositelja prijave

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Napomena: ovu izjavu nije potrebno ovjeravati kod javnog bilježnika.**